google/wiki40b huggingface dataset:
Suku Bidayuh

Bahasa

Bahasa
Bahasa Bidayuh agak unik berbanding bahasa-bahasa yang lain yang terdapat di Sarawak. Keunikan ini adalah berdasarkan sebutan,pertuturan, gerak gaya dan alunan yang dipertuturkan. Lazimnya, bahasa Bidayuh akan berubah intonasi dan bahasa mengikut kampung dan daerah tertentu. Hal ini menyebabkan suku kaum ini sukar untuk berkomunikasi dengan satu sama lain sekiranya mereka adalah suku atau dari daerah yang berlainan. Sebagai contoh, suku Bidayuh dari kawasan Serian menyebut "makan" ialah "ma-an" manakala suku Bidayuh dari kawasan Padawan pula menyebut "makan" sebagai "man".
Ada juga bidayuh yang baru dikenali sebagai Bidayuh Kuching Tengah atau "Bidayuh Moden ( Baru ), oleh kerana bahasa dan adat yang bercampur dari bidayuh bau jagoi dan bidayuh padawan.Kaum Bidayuh ini boleh ditemui dikawasan perkampungan berdekatan dengan bandar kuching iaitu :

1. Kampung Tematu Simorang
2. Kampung Semeba
3. Kampung Sudat
4. Kampung Bumbok

Pakaian Tradisional

Warna hitam adalah warna utama dalam pemakaian masyarakat Bidayuh. Bagi Kaum wanita masyarakat Bidayuh, pakaian lengkap adalah termasuk baju berlengan pendek atau separuh lengan dan sepasang kain sarung berwarna hitam paras lutut yang dihiasi dengan manik manik halus pelbagai warna disulami dengan kombinasi warna utama iaitu putih, kuning dan merah. Tudung kecil separuh tinggi dengan corak anyaman yang indah atau penutup kepala daripada kain berwarna warni dengan sulaman manik halus adalah pelengkap hiasan kepala wanita masyarakat Bidayuh. Kaum lelaki masyarakat Bidayuh pula lazimnya mengenakan sepasang persalinan berbentuk baju hitam separa lengan atau berlengan pendek dengan sedikit corak berunsur flora dan seluar hitam atau cawat yang berwarna asas seperti biru, merah dan putih. Kain lilit kepala pula adalah pelengkap hiasan kepala kaum lelaki masyarakat  ini.
Bagi masyarakat Bidayuh, muzik memainkan peranan yang penting dalam setiap upacara keagamaan yang mereka jalankan. Muzik ini berperanan menaikkan semangat, mengusir roh jahat dan sebagai pententeram kepada semangat roh. Muzik juga memainkan peranan dalam pemberitahuan motif sesuatu upacara yang dijalankan. Umumnya muzik tradisional masyarakat Bidayuh terdiri daripada sepasang gong besar terbahagi daripada dua iaitu Oguong dan Kitaak, canang, Gendang atau Pedabat dan Tawak (sejenis gong kecil). Terdapat juga alat muzik tradisional yang lain seperti serunai/seruling dan gitar buluh. Namun alat muzik seumpama ini amat kurang dimainkan kerana proses pembuatannya yang agak rumit.
Lesen perisian bebas

Lesen perisian bebas ialah sejenis lesen perisian yang boleh diedarkan bersama-sama perisian bebas. Lesen ini menyerahkan hak kepada si penerima untuk mengubah suai dan mengedarkannya semula kepada orang lain, justeru mengatasi undang-undang hak cipta.
Lesen perisian bebas yang paling popular ialah Lesen Awam Am GNU. Lesen ini dirangka oleh Yayasan Perisian Bebas, sebuah pertubuhan bukan untung yang mempelopori gerakan perisian bebas. Linux ialah projek terbesar yang menggunakan Lesen Awam Am GNU. Antara lesen lain yang terkemuka ialah lesen BSD dan lesen MIT.
Ituren

Ituren merupakan sebuah kawasan perbandaran yang terletak di Sepanyol dalam wilayah Navarre.
Kampung Banggol Chempaka

Poskod

Poskod yang digunakan di Kampung Banggol Chempaka, Changkat Jering, Perak adalah 34850.
Pulo Panjang

Poskod

Poskod yang digunakan di Pulo Panjang adalah 42191. Terdapat 11 buah desa di dalam daerah kecamatan Kasemen.
Sekolah Jenis Kebangsaan (T) Ladang Mount Austin

Sejarah

SJKT Ladang Mount Austin telah ditubuhkan pada 23 Jun 1957. Pada awalnya ia beroperasi di tapak yang terletak di Ladang Mount Austin. Ketika itu, enrolmen murid adalah lebih kurang 100 orang.Sekolah ini telah mengalami banyak kerosakan akibat banjir yang sering dilanda dan bangunan sekolah ini sama sekali roboh dalam kejadian banjir pada tahun 2005. 
Sejak tahun tersebut sekolah ini beroperasi secara menumpang di bangunan SK Mount Austin yang terletak di Taman Mount Austin.Kini bilangan murid adalah sekitar 90 orang dengan tenaga pengajar seramai 12 orang.
Atas daya usaha pihak pentadbir sekolah,PIBG dan MIC Tebrau Kerajaan Negeri Johor memperuntukan tanah seluas 4.7 hektar di Desa Tebrau pada tahun 2010.Kini,semua pihak yang berkaitan sedang berusaha untuk membina sebuah bangunan 4 tingkat di tanah tersebut.
Pencapaian sekolah ini dalam UPSR sedang meningkat dari tahun ke tahun.Sekolah ini sedang menjalankan pelbagai program untuk meningkatkan prestasi pelajar ; bukan sahaja dalam akadmik tetapi ko akademik dan sahsiah.
Kampung Bak Bak

Poskod

Poskod yang digunakan di Kampung Bak Bak, Maran, Pahang adalah 26500.
Robert B. Laughlin

Robert Betts Laughlin (lahir 1 November 1950) ialah Profesor Fizik dan Fizik Gunaan Anne T. dan Robert M. Bass di Universiti Stanford. Bersama dengan Horst L. Störmer dari Universiti Columbia dan Daniel C. Tsui dari Universiti Princeton, beliau dianugerahkan sebahagian daripada Hadiah Nobel 1998 dalam fizik untuk penjelasan mereka mengenai kesan kuantum pecahan Hall. 
Pada tahun 1983, Laughlin mula-mula menyediakan fungsi gelombang badan yang banyak, yang kini dikenali sebagai fungsi gelombang Laughlin, untuk kesan ruang kuantum pecahan, yang dapat menerangkan dengan jelas penjelasan fraksional yang diperhatikan dalam eksperimen. Negeri ini telah ditafsirkan sebagai pemeluwapan Bose-Einstein.
Kampung Kepayan Baru

Sejarah awal

Nama Kampung Kapayan Baru diambil bersempena dengan penempatan baharu yang dibuat untuk penduduk asal di Kampung Kapayan Lama. Mereka dipercayai berpindah ke sini untuk membuat sebuah penempatan yang baharu. Selain itu, ada juga beberapa penduduk yang berasal dari sekitar kawasan Kampung Garas, Tambunan yang mengambil keputusan untuk turut sama berpindah ke Kampung Kapayan Baru. Peristiwa tersebut berlaku sekitar tahun 1963 di mana terdapat beberapa orang penduduk yang mengambil keputusan untuk membuka sebuah penempatan di Kampung Kapayan Baru.
Kedudukan kampung yang strategik di tebing Sungai Pegalan menjadikan ramai penduduk memilih untuk menetap di Kampung Kapayan Baru. Pada ketika itu, kebanyakan mereka berhubung dengan masyarakat sekitar melalui jambatan gantung yang dibina atau berakit jika ingin ke kawasan seberang. Keunikan perhubungan ini yang menjadikan hubungan di antara penduduk kampung dengan kawasan sekitarnya sangat baik.
Di Kampung Kapayan Baru juga terdapat sebuah batu yang menjadi tempat pemujaan penduduk kampung suatu ketika dahulu. Namun kerana peredaran masa, maka penduduk tidak lagi menggunakan batu tersebut untuk sebarang upacara pemujaan dan sebagainya.
Perubahan kampung yang semakin bertambah baik juga dapat dirasakan oleh penduduk yang telah menetap di sini sejak sekian lama. Selain infrastruktur dan kemudahan awam yang disediakan oleh pihak kerajaan, taraf hidup penduduk di sini juga dilihat semakin maju dan turut mempunyai sumber pendapatan yang tetap untuk menampung kehidupan masing-masing.

Populasi

Penduduk di Kampung Kapayan Baru dianggarkan seramai 500 orang terdiri daripada golongan kanak-kanak, remaja, dewasa dan warga tua. Golongan kanak-kanak dan dewasa adalah sebanyak 30 peratus manakala bakinya adalah golongan remaja dan warga tua. Hubungan di antara penduduk sangat rapat dan akrab kerana kedudukan rumah masing-masing terletak berdekatan di antara satu sama lain dan berpusat. Selain itu, penduduk kampung juga turut melakukan aktiviti pertanian secara berkelompok di mana ketika musim menuai padi, mereka akan saling bekerjasama dan bantu membantu dalam mempercepatkan setiap proses yang dilakukan. Anak-anak muda juga turut membantu ibu bapa selepas habis waktu persekolahan atau ketika musim cuti sekolah.
Sekolah Kebangsaan Taman Seri Wang

Sejarah

Sekolah Kebangsaan Taman Seri Wang ditubuhkan pada 01 Januari 2002. Ianya dibina ekoran pertambahan murid Sekolah Kebangsaan Petani Jaya yang mencecah melebihi 2000 orang murid. Oleh itu pada awal tahun 2002 sebahagian dari murid Sekolah Kebangsaan Petani Jaya iaitu berjumlah 1022 orang telah memulakan persekolahan di Sekolah Kebangsaan Taman Seri Wang. Pada ketika itu terdapat 42 orang guru di sekolah ini untuk mengajar 24 kelas dengan setiap aliran tahun 1 hingga 6 mempunyai 4 kelas. Guru Besar pertama sekolah ini adalah Pn. Hajjah Rodziah binti Ismail.
Murid-murid di sekolah ini datang dari latarbelakang yang berbeza seperti kakitangan kerajaan, pekerja swasta, pekerja kilang,peniaga, pekebun dan bekerja sendiri. Mereka tinggal di taman-taman perumahan berdekatan dengan sekolah seperti Taman Seri wang, Taman Keladi, Taman Berangan, Bandar Perdana, Bandar Puteri Jaya, Taman Cendana, Kampong Pengkalan Lebai Man dan tempat lain yang berdekatan.
Sekolah ini adalah sekolah Gred B. Rekabentuk bangunannya moden dan unik dengan segala kemudahan disediakan seperti sebuah bilik komputer, 2 buah bilik sains, sebuah bilik surau, sebuah bilik rawatan, sebuah bilik muzik, sebuah bilik kemahiran hidup, 2 buah bilik persalinan sukan, sebuah bilik jQaf, sebuah bilik bimbingan dan kaunseling, sebuah bilik pemulihan, sebuah bilik buku teks (BOSS), dewan terbuka,pusat sumber sekolah, sebuah bilik tayangan, sebuah bilik SAL, bilik mesyuarat, bilik guru dan kantin. Pada awal tahun 2008 bangunan Prasekolah telah dibina untuk pendidikan pra di sekolah ini.
Balai Polis Tapah Road

Balai Polis Tapah Road terletak di pekan Tapah Road, daerah Tapah, negeri Perak. Balai ini berhampiran dengan Stesen kereta api Tapah . Ia sebuah bangunan lama daripada papan yang dibina sejak zaman penjajah British . Antara tujuan pembinaannya ialah mengawal keselamatan penduduk pekan Tapah Road dari ancaman komunis pada zaman darurat dan mengawal keselamatan Stesen Kereta Api Tapah Road.
Istana kota

Istana kota atau kastil (bahasa Inggeris: Castle, berasal dari bahasa Latin castellum) adalah sebuah bangunan batu besar dan dibina bagi tujuan pertahanan dan merupakan simbol utama semasa Zaman Pertengahan. Ahli sejarah tidak dapat menentukan maksud sebenarnya, tetapi ia berbeza dengan istilah umum untuk kubu atau kubu kota, yang menghuraikan kediaman seorang raja atau bangsawan dan memerintah wilayah pertahanan yang tertentu.
Kubu Rom dan kubu bukit merupakan tinggalan istana utama di seluruh Eropah, yang mana wujud pada kurun ke-9 dalam Empayar Carolingian. Penciptaan meriam dan serbuk letupan pada pertengahan kurun ke-13 mengubah keperluan peperangan di Eropah, menghadkan keberkesanan istana dan membawa kepada pembangunan kubu.
Struktur yang serupa di Rusia (Kremlin) dan bangunan feudal Jepun (Shiro) juga dianggap sebagai sebuah istana kota.
Mahkamah Syariah

Mahkamah Syariah mempunyai bidang kuasa terhadap rakyat beragama Islam yang menyentuh isu-isu agama dan keluarga. Setiap negeri mempunyai mahkamah syariahnya yang tersendiri dan mahkamah yang tertinggi ialah Mahkamah Rayuan Syariah.
Hazas de Cesto

Hazas de Cesto merupakan sebuah kawasan perbandaran di Sepanyol di Cantabria, di komuniti autonomi Cantabria.
Kelayakan UEFA Euro 2016 play-off

Perlawanan Play-off daripada kejohanan Kelayakan UEFA Euro 2016 itu akan menentukan empat pasukan terakhir yang layak ke pusingan akhir kejohanan UEFA Euro 2016. Setiap satu daripada empat pasukan yang terikat akan berlangsung dengan dua tempat sendiri dan dua tempat lawan. Empat pemenang akan didapati mengikut peraturan piawaian untuk fasa kalah mati dalam pertandingan Eropah, dan pemenang akan layak ke kejohanan Euro 2016.
Tilawah Al Quran Peringkat Antarabangsa 2009

Tilawah Al Quran Peringkat Antarabangsa 2009 kali ke-51 pada 5-12 Ogos 2009 (14 -21 Syaaban) di Dewan Merdeka, Pusat Dagangan Dunia Putra (PWTC) di Kuala Lumpur,Malaysia. Tujuan tilawah diadakan ialah agar membudayakan minat membaca Al-Quran di kalangan Muslimin, di samping mempertingkatkan syiar Islam di dalam negara.
Tema tilawah ialah 'Wahdah Pemangkin Khaira Ummah' .

Peserta

Seramai 66 peserta iaitu 42 qari dan 24 qariah dari 43 negara terlibat. Antaranya dari Arab Saudi, Afghanistan, China, Croatia dan India.

Wakil Malaysia

Qari dari Malaysia ialah Awangku Omar Asfuaddin Awang Hamdan (Sarawak). Qariah Malaysia pula ialah Sharifah Khasif Fadzilah binti Syed Mohd Badiuzzaman (Perak).Mereka muncul johan qari dan qariah peringkat kebangsaan di Universiti Teknologi Petronas, Seri Iskandar, Perak.

Perasmian

Perasmian oleh Yang di-Pertuan Agong Tuanku Mizan Zainal Abidin.Majlis penutup oleh oleh Sultan Kedah yang juga Timbalan Yang di-Pertuan Agong, Sultan Abdul Halim Mu’adzam Shah ibni Almarhum Sultan Badlishah.
Turut hadir ialah Perdana Menteri Malaysia Datuk Seri Najib Tun Razak, Tan Sri Muhyiddin Yassin dan Datuk Jamil Khir Baharom.
Sekolah Menengah Kebangsaan USJ 23

Sejarah

SMK USJ 23 mula beroperasi pada 1 Januari 2002. Sekolah ini terletak di Daerah Petaling dengan keluasan kawasan 14.8 ekar . Ia merupakan Sekolah Bestari Model B yang terletak di kawasan Bandar UEP Subang Jaya, Selangor Darul Ehsan .
Sekolah ini mempunyai banyak kemudahan fizikal merangkumi Blok Pentadbiran, Blok Bilik Darjah, Blok Utiliti, Blok Makmal, Blok Bengkel, Padang Sekolah, Mini Stadium dan Gelanggang Serba Guna. Pengambilan pertama pelajar sekolah ini adalah seramai 75 orang pelajar tingkatan 1 sahaja dengan tenaga pengajar seramai 16 orang (14 guru perempuan dan 2 orang guru lelaki) dan bilangan kakitangan bukan guru seramai 2 orang .
Pengetua SMK USJ 23 ialah Tuan Haji Abd. Mutalib Bin Abu Amin. Sekolah ini hanya beroperasi pada sesi pagi sahaja dengan bilangan hanya 4 buah kelas iaitu 1 Pluto, 1 Neptune, 1 Uranus, 1 Zuhal. Pada tahun 2003, bilangan pelajar bertambah daripada 75 orang kepada 203 orang (sehingga Mac 2003) yang terdiri daripada pelajar Tingkatan 1 (127 orang) dan pelajar Tingkatan 2 (76 orang) manakala bilangan guru meningkat daripada 16 orang kepada 18 orang (16 guru perempuan dan 2 orang guru lelaki) dan kakitangan bukan guru seramai 6 orang.
Pada tahun 2004, bilangan pelajar seramai 435 orang yang terdiri daripada pelajar Tingkatan 1 hingga Tingkatan 3 dengan bilangan kelas sebnyak 14 buah. Jumlah guru seramai 24 orang (2 lelaki dan 22 perempuan) dan kakitangan bukan guru seramai 7 orang (semua perempuan). Bermula Julai 2004, sekolah menerima Pengetua baharu iaitu Pn. Zuariah Bt Yusoff.
Pada tahun 2005, bilangan pelajar meningkat kepada 684 orang (Tingkatan 1 hingga Tingkatan 4). Sebanyak 22 kelas dibuka pada tahun tersebut, bilangan guru seramai 42 orang manakala bukan guru seramai 7 orang. Pada Oktober 2005, Koperasi SMK USJ 23 Bhd telah ditubuhkan bagi membolehkan para pelajar mempelajari selok-belok asas perniagaan. Semua pelajar diwajibkan menjadi ahli koperasi.
Pada tahun 2006, koperasi sekolah telah didaftarkan dengan pihak ANGKASA. Bilangan pelajar semakin bertambah (921 orang), jumlah kelas (28 buah), bilangan guru (53 orang - 6 lelaki dan 47 perempuan) manakala bukan guru (7 orang). Tahun 2006 merupakan tahun peperiksaan SPM yang pertama bagi sekolah ini.
Pada tahun 2007, bilangan pelajar meningkat 1244 orang, terdiri daripada 33 kelas, bilangan guru 61 orang (9 orang lelaki dan 52 orang perempuan) sementara bukan guru 10 orang. Berlaku perubahan dari segi penjawatan bermula mulai Julai 2007 iaitu Penolong Kanan Pn. Asha Noor Bt Alias telah ditukarkan ke PPD Petaling Utama dan tempatnya digantikan oleh Pn Siti Zaleha Bt Atan, manakala jawatan PK HEM pula disandang oleh Pn Noor Banon Bt Muji. Pn Zuariah Bt Yusoff ditukarkan pada Disember 2007 dan digantikan oleh Pn Rokiah Bt Hashim.
Hari Republik

Hari Republik ialah sebuah cuti umum yang diraikan di sesetengah negara untuk memperingati hari negara berkenaan menjadi republik termasuk negara-negara bekas alam Komanwel, di mana ratu Britain menjadi ketua negara sehingga berubahnya status.
Puteri Aishah

Kehidupan awal

Puteri Aishah dilahirkan pada 6 Jun 1994 di Port Dickson, Negeri Sembilan dan dibesarkan di Kuala Lumpur. Beliau merupakan anak kedua daripada empat beradik, mempunyai diploma dalam jurusan Pengajian Pengajaran Bahasa Inggeris Sebagai Bahasa Kedua (TESL).

Kerjaya

Pada usia 20 tahun, Puteri Aishah memulakan kerjaya awalnya sebagai guru pelatih di sebuah sekolah rendah dan gambar beliau pernah menjadi tular di media sosial pada tahun 2014, ketika itu, beliau dikenali sebagai Cikgu Aishah.
Pada tahun yang sama, beliau menjadi salah seorang peserta pertandingan Dewi Remaja 2014/15 yang turut disertai oleh Raysha Rizrose, Mawar Rashid, Deeba Halil, Natrah Khalid, Mimi Lana dan Syamim Farid. Kerjaya lakonan beliau bermula dengan membintangi bersama Puteri Balqis dalam drama waktu perdana TV3, Akulah Balqis sebagai watak sampingan selepas diberi kepercayaan oleh Erma Fatima untuk membintangi drama tersebut.
Pada tahun 2016, beliau telah memegang watak utama dalam drama Cinta Roller Coaster yang ditayangkan di TV3. Selain itu, beliau juga telah berlakon dalam sebuah teater muzikal berteras budaya masyarakat Minangkabau dan memegang watak sebagai Poti Bongsu. Teater ini dipersembahkan di Pentas Istana Budaya pada 25 Mac 2016.
Pada September 2017, Aishah membintangi drama Raisha yang bersiaran di Slot Lestary TV3, lakonan Diana Danielle, Hafidz Roshdi, Taib Zamannuri, Ariff Aziz dan ramai lagi. Diarahkan oleh Nizam Zakaria dan terbitan OrangeTree Production. Selain itu, drama ini juga ditonton di tonton.com.my sebelum tayangan perdana di TV3. Pada Ogos 2017, Aishah membintangi drama Lelaki Itu Pemilik Hatiku terbitan A. Aida Production Sdn Bhd yang disiarkan di TV3. Drama arahan Zul Huzaimy Marzuki ini merupakan adaptasi novel Mr. Hot Guy karya Danisyarahmat.
Puteri memulakan kerjaya filemnya dengan membintangi filem sulungnya, Pulang arahan Kabir Bhatia, yang menggandngikan beliau bersama Remy Ishak; Aishah memegang watak Che Thom. Filem ini ditayangkan pada 26 Julai 2018.
Beliau merupakan salah seorang dari barisan pelakon drama Selafaz Cinta yang dibintangi bersama oleh Saharul Ridzwan dan Syatilla Melvin. Aishah memegang watak sebagai Liza Liyana, seorang pramugari. Beliau memegang watak sebagai Anita dalam drama Tolong Aku Doktor Cinta, lakonan bersama Hafreez Adam dan Nina Iskandar.

Kehidupan peribadi

Sekitar Julai 2017, Puteri Aishah mendedahkan hubungannya dengan Pengerusi Kumpulan Syarikat NAZA, SM Faisal SM Nasimuddin yang juga anak sulung Allahyarham Tan Sri SM Nasimuddin SM Amin. Aishah menjelas bahawa hubungannya dengan SM Faisal hanyalah sebagai rakan biasa.
Tambaram

Demografik 2001

Menurut bancian India pada tahun 2001, Tambaram memiliki bilangan penduduk seramai 137,609. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Tambaram memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Burung Pipit Tanah

Ciri-ciri

Burung Pipit Tanah adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Pipit Tanah tidak bergigi.

Pembiakan

Burung Pipit Tanah membiak dengan bertelur. Telur Burung Pipit Tanah bercangkerang keras.
The Time Machine (filem 2002)

Pelakon

Filem ini turut disertai oleh beberapa orang pelakon terkenal, antaranya adalah Guy Pearce, Yancey Arias, Mark Addy

Ringkasan

Berharap untuk menukar kejadian di masa lalu, seorang pencipta kurun ke-19 sebaliknya mengembara 800,000 tahun ke masa hadapan, di mana dia mendapati umat manusia berpecah menjadi dua puak yang berperang.
Kejuruteraan reservoir

Kejuruteraan reservoir merupakan cabang kejuruteraan petroleum yang mengaplikasikan prinsip saintifik dalam masalah saliran yang timbul semasa pembangunan dan pengeluaran reservoir minyak dan gas untuk mencapai perolehan yang berekonomi tinggi. Bidang ilmu yang digunakan seseorang jurutera reservoir termasuklah geologi subpermukaan, matematik gunaan, dan hukum asas fizik dan kimia yang mengawal kelakuan fasa cecair dan wap bagi minyak mentah, gas asli, dan air dalam batuan reservoir. Jurutera reservoir memberikan perhatian yang khusus kepada anggaran rizab yang tepat untuk digunakan dalam laporan kewangan untuk Suruhanjaya Sekuriti dan Pertukaran Amerika Syarikat dan badan kawal selia yang lain. Tanggungjawab kerja yang lain termasuklah pemodelan reservoir berangka, peramalan prengeluaran, pengujian telaga, penggerudian dan perancangan kerja pulih telaga, pemodelan ekonomi, dan analisis PVT (tekanan, isi padu dan suhu) bendalir reservoir. Jurutera reservoir juga memainkan peranan utama dalam perancangan pembangunan medan, penyaranan skema penyusutan reservoir yang sesuai dan berkos efektif seperti pembanjiran air atau suntikan gas untuk memaksimumkan perolehan hidrokarbon. Jurutera petroleum juga mungkin terlibat dalam reka bentuk dan implementasi projek pensekuesteran karbon untuk meminimumkan pengeluaran gas rumah tanaman disebabkan oleh perubahan perundangan di kebanyakan negara-negara pengeluar hidrokarbon.
Filem Josh and S.A.M.

Pelakon

Filem ini turut disertai oleh beberapa orang pelakon terkenal, antaranya adalah Jacob Tierney, Noah Fleiss, Martha Plimpton

Ringkasan

Josh dan Sam adalah dua saudara yang menghadapi perubahan, ibu mereka akan berkahwin dengan akauntan Perancis dan ...
Kayu api

Kayu api adalah bahan seolah-olah kayu yang dikumpul dan digunakan untuk bahan bakar. Secara umumnya, kayu api tidak diproses sangat dan terdiri dalam beberapa jenis bentuk seperti balak atau cabang.
Kayu api merupakan sumber boleh diperbaharu. Namun, permintaan untuk bahan bakar ini dapat melebihi kemampuan untuk generasi pada peringkat tempatan dan serantau. Sebagai contoh di beberapa tempat di dunia dan melalui sejarah, permintaan telah menyebabkan penggurunan. Amalan perhutanan yang baik dan penambahikan peralatan yang menggunakan kayu api dapat meningkatkan bekalan kayu tempatan.
Sejak kayu api telah digunakan oleh manusia untuk masa yang lama, ada banyak istilah dan konsep untuk menggambarkannya
Kampung Tok Kederat

Poskod

Poskod yang digunakan di Kampung Tok Kederat, Bachok, Kelantan adalah 16310.
Kampung Batu Berendam, Pasir Puteh

Poskod

Poskod yang digunakan di Kampung Batu Berendam, Pasir Puteh, Kelantan adalah 16800.
Pondok Labu, Cilandak

Poskod

Poskod yang digunakan di Pondok Labu adalah 12450. Terdapat 5 buah desa di dalam daerah kecamatan Cilandak.
Varde

Varde adalah sebuah pekan Denmark di Wilayah Selatan Denmark.